
ที่ มท ๐๘16.3/ว





 กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐






         กุมภาพันธ์  ๒๕69
เรื่อง  เลื่อนกำหนดการดำเนินโครงการอบรมเชิงปฏิบัติการพัฒนาศักยภาพบุคลากรองค์กรปกครองส่วนท้องถิ่น
ที่จัดการศึกษาระดับการศึกษาขั้นพื้นฐานด้านปัญญาประดิษฐ์เพื่อขับเคลื่อนการเรียนรู้
ในสถานศึกษาสังกัดองค์กรปกครองส่วนท้องถิ่น รุ่นที่ 6 ไปรวมกับรุ่นที่ 7
เรียน  ผู้ว่าราชการจังหวัด ทุกจังหวัด
อ้างถึง  หนังสือกรมส่งเสริมการปกครองท้องถิ่น ที่ มท ๐๘๑๖.๓/ว ๔๙๗๑ ลงวันที่ ๒๒ ตุลาคม ๒๕๖๘


ตามที่ กรมส่งเสริมการปกครองท้องถิ่นได้จัดทำโครงการอบรมเชิงปฏิบัติการพัฒนาศักยภาพ บุคลากรองค์กรปกครองส่วนท้องถิ่นที่จัดการศึกษาระดับการศึกษาขั้นพื้นฐานด้านปัญญาประดิษฐ์ 
เพื่อขับเคลื่อนการเรียนรู้ในสถานศึกษาสังกัดองค์กรปกครองส่วนท้องถิ่น จำนวน ๗ รุ่น รุ่นละ ๒๕๐ คน ระหว่างวันที่ ๑๕ ธันวาคม ๒๕๖๘ - ๒๕ มีนาคม ๒๕๖๙ และขอความร่วมมือจังหวัดแจ้งองค์กรปกครอง
ส่วนท้องถิ่น พิจารณาจัดส่งผู้บริหารองค์กรปกครองส่วนท้องถิ่น ข้าราชการ/พนักงานส่วนท้องถิ่น ศึกษานิเทศก์ นักวิชาการศึกษา และผู้รับผิดชอบงานด้านการศึกษาท้องถิ่น ครูกลุ่มสาระการเรียนรู้วิทยาศาสตร์และเทคโนโลยี (คอมพิวเตอร์) และครู ทุกกลุ่มสาระการเรียนรู้เข้าร่วมฝึกอบรม ความละเอียดทราบแล้ว นั้น


กรมส่งเสริมการปกครองท้องถิ่นพิจารณาแล้วเห็นว่า เพื่อให้การดำเนินการโครงการฝึกอบรมเป็นไปด้วยความเรียบร้อยและบรรลุตามวัตถุประสงค์อย่างมีประสิทธิภาพ โดยเลื่อนกำหนดการดำเนินโครงการ รุ่นที่ 6 ไปรวมกับรุ่นที่ 7 ระหว่างวันที่ ๒๓ - ๒๕ มีนาคม ๒๕๖๙ ณ โรงแรมนภาลัย อำเภอเมืองอุดรธานี 
จังหวัดอุดรธานี จึงขอความร่วมมือจังหวัดแจ้งองค์กรปกครองส่วนท้องถิ่นดำเนินการดังนี้

1. มอบหมายผู้ลงทะเบียนเข้ารับการอบรมที่ชำระเงินค่าลงทะเบียนในรุ่นที่ 6 เข้ารับการอบรม
ตามกำหนดการในรุ่นที่ 7 ทั้งนี้ ในกรณีที่องค์กรปกครองส่วนท้องถิ่นได้ชำระค่าใช้จ่ายที่เกิดจากการเลื่อน
การดำเนินโครงการไปแล้ว ให้สามารถเบิกค่าใช้จ่ายเท่าที่จ่ายจริงได้ตามระเบียบกระทรวงมหาดไทยว่าด้วย
การเบิกค่าใช้จ่ายในการบริหารงานขององค์กรปกครองส่วนท้องถิ่น พ.ศ. ๒๕๖๒ ตามข้อ ๑๑ (๑๑) และหนังสือกระทรวงมหาดไทย ที่ มท ๐๘๐๘.๒/ว ๒๖๓๒ ลงวันที่ ๑๑ พฤษภาคม ๒๕๕๘ เรื่อง การกำหนดหลักเกณฑ์เกี่ยวกับการเบิกค่าใช้จ่ายที่เกิดขึ้นจากการยกเลิกการเดินทางไปศึกษาดูงาน ประชุม สัมมนา อบรม ขององค์กรปกครองส่วนท้องถิ่น
/ 2. ให้ครู ...

2. ให้ครูและบุคลากรทางการศึกษาที่มีความประสงค์เข้าร่วมโครงการดังกล่าวทำการตอบแบบสำรวจในช่องทางออนไลน์ ภายในวันศุกร์ที่ 27 กุมภาพันธ์ 2569 โดยสามารถชำระเงินค่าลงทะเบียนได้ภายในวันจันทร์ที่ 16 มีนาคม 2569 รายละเอียดปรากฏตาม QR Code


จึงเรียนมาเพื่อโปรดพิจารณา
ขอแสดงความนับถือ
(นายขจร  ศรีชวโนทัย)
                                                     อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการจัดการศึกษาท้องถิ่น
โทร. ๐-๒๒๔๑-๙๐00 ต่อ 5313 
ไปรษณีย์อิเล็กทรอนิกส์ saraban@dla.go.th
ผู้ประสานงาน นายณัฎฐ์ชัย คงงาม โทร. 06 3343 2927      
          สิ่งที่ส่งมาด้วย

https://d.docs.live.net/ad3741a190d0ff9a/Desktop/หนังสือแจ้งจังหวัด_โครงการAIสสวท.doc

